Прадстаўнікі грамадскасці звярнулі ўвагу чыноўнікаў на тое, што сам факт будаўніцтва каля народнага мемарыялу рэстаранна-забаўляльнага комплексу з назвай “Бульбаш-хол” абражае нацыянальныя пачуцці беларусаў. Удзельнікі ініцыятывы падкрэслілі, што лічаць несумяшчальным знаходжанне побач такіх розных па свайму прызначэнню аб’ектаў, як рэстаранна-забаўляльны комплекс і Курапаты, а таксама заявілі, што любыя праекты мемарыялізацыі ва ўрочышчы і забудовы прылеглай да яго тэрыторыі павінны ўзгадняцца з грамадскасцю.